CELEX: 62012CA0539
Language: da
Date: 2014-05-22 00:00:00
Title: Forenede sager C-539/12: Domstolens dom (Første Afdeling) af 22. maj 2014 — Z.J.R. Lock mod British Gas Trading Limited (anmodning om præjudiciel afgørelse fra Employment Tribunal, Nottingham — Det Forenede Kongerige) (Socialpolitik — tilrettelæggelse af arbejdstiden — direktiv 2003/88/EF — ret til årlig betalt ferie — lønnens sammensætning — grundløn og provision i forhold til den realiserede omsætning)

4.8.2014   
            
            
               DA
            
            
               Den Europæiske Unions Tidende
            
            
               C 253/8
            
         Domstolens dom (Første Afdeling) af 22. maj 2014 — Z.J.R. Lock mod British Gas Trading Limited (anmodning om præjudiciel afgørelse fra Employment Tribunal, Nottingham — Det Forenede Kongerige)
   (Forenede sager C-539/12) (1)
   
   ((Socialpolitik - tilrettelæggelse af arbejdstiden - direktiv 2003/88/EF - ret til årlig betalt ferie - lønnens sammensætning - grundløn og provision i forhold til den realiserede omsætning))
   2014/C 253/10
   Processprog: engelsk
   
      Den forelæggende ret
   
   Employment Tribunal, Leicester
   
      Parter i hovedsagen
   
   
      Sagsøger: Z.J.R. Lock
   
      Sagsøgte: British Gas Trading Limited
   
      Sagens genstand
   
   Anmodning om præjudiciel afgørelse — Employment Tribunal, Leicester — fortolkning af artikel 7 i Rådets direktiv 93/104/EF af 23. november 1993 om visse aspekter i forbindelse med tilrettelæggelse af arbejdstiden (EFT L 307, s. 18), som ændret ved Europa-Parlamentets og Rådets direktiv 2003/88/EF af 4. november 2003 (EUT L 299, s. 9) — konsulent, som oppebærer en grundløn samt månedlig provision i forhold til den realiserede omsætning og antallet af indgåede slagskontrakter, der udbetales med tilbagevirkende kraft — opretholdelse af grundlønnen under den årlige ferie, men ikke af provisionen, bortset fra den provision, der har sammenhæng med arbejde udført forud for ferien
   
      Konklusion
   
   
               1)
            
            
               Artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at den er til hinder for nationale bestemmelser og en national praksis, hvorefter en arbejdstager, hvis løn er sammensat af dels en grundløn, dels en provision, hvis størrelse fastsættes i forhold til de kontrakter, der indgås af arbejdsgiveren som resultat af denne arbejdstagers realiserede salg, kun har ret til en løn, der udelukkende består af hans grundløn, i forbindelse med hans årligt betalte ferie.
            
         
               2)
            
            
               Metoderne for beregningen af den provision, som en arbejdstager, som sagsøgeren i hovedsagen, har ret til i forbindelse med sin årlige ferie, skal vurderes af den nationale ret på grundlag af de regler og kriterier, der er opstillet i praksis fra Den Europæiske Unions Domstol, og i lyset af det formål, der forfølges med artikel 7 i direktiv 2003/88.
            
         
      (1)  EUT C 46 af 16.2.2013.